**РЕПУБЛИКА СЕВЕРНА МАКЕДОНИЈА**

**МИНИСТЕРСТВО ЗА ВНАТРЕШНИ РАБОТИ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**П Р Е Д Л О Г Н А З А К О Н**

**З А И З М Е Н У В А Њ Е И Д О П О Л Н У В А Њ Е Н А**

**З А К О Н О Т З А П О Л И Ц И Ј А**

**Скопје, декември 2024 година**

**ПРЕДЛОГ НА ЗАКОН**

**ЗА ИЗМЕНУВАЊЕ И ДОПОЛНУВАЊЕ НА**

**ЗАКОНОТ ЗА ПОЛИЦИЈА**

**Член 1**

Во Законот за полиција (,,Службен весник на Република Македонија“ бр.114/06, 6/09, 145/12, 41/14, 33/15, 31/16, 106/16, 120/16, 21/18 и 64/18 и ,,Службен весник на Република Северна Македонија“ бр.294/21 и 89/22), во член 16 став 2 точката 4) се менува и гласи:

,,4) да има стекнато најмалку 300 кредити според ЕКТС или завршен најмалку VII/2 степен на образование од областа на општествените науки;“.

Точката 5) се менува и гласи:

,,5) да има најмалку 12 години работно искуство во полициските работи, од кои најмалку пет години на раководни или советодавни позиции;“

Точката 6) се менува и гласи:

,,6) поседува сертификат и/или уверение со кој се потврдува познавањето на еден од трите најчесто користени јазици на Европската унија – англиски, француски или германски на најмалку ниво Б2 (В2);“.

Ставот 3 се менува и гласи:

,,Функцијата на директорот пред истекот на мандатот престанува по следните основи:

- на негово барање;

- ако ги исполни условите за пензија;

- ако со правосилна судска пресуда му е изречена казна за сторено кривично дело за кое се гони по службена должност или по предлог, кое го прави недостоен за вршење на функцијата;

- ако трајно ја изгуби способноста за вршење на функцијата.“

По ставот 3 се додава нов став 4 кој гласи:

,,Основи за разрешување на директорот пред истекот на мандатот се:

- ако против него е поведена истражна постапка кога постои основано сомневање дека сторил кривично дело за кое се гони по службена должност или по предлог, кое го прави недостоен за вршење на функцијата;

- ако нестручно и несовесно ја извршува функцијата;

- ако не постапи согласно одредбите од Законот за спречување на корупцијата и судирот на интереси;

- ако престане да исполнува некој од условите од ставот 2 на овој член.“

**Член 2**

По членот 16 се додава нов став 16-а, кој гласи:

„Член16-а

Директорот на Бирото издава наредби од областа на оперативното работење.“

**Член 3**

Во членот 22 ставот 2 се брише.

Ставовите 3 и 4 стануваат ставови 2 и 3.

**Член 4**

Во член 23 ставот 2 се менува и гласи:

,,Полициски станици од општа надлежност се:

1) Полициска станица – Аеродром;

2) Полициска станица – Бутел;

3)Полициска станица – Гази Баба;

4)Полициска станица – Драчево;

5) Полициска станица – Ѓорче Петров;

6) Полициска станица – Илинден;

7) Полициска станица – Карпош;

8) Полициска станица – Кисела Вода;

9) Полициска станица – Сарај;

10) Полициска станица – Центар;

11) Полициска станица – Чаир;

12) Полициска станица – Берово;

13) Полициска станица – Битола;

14) Полициска станица – Валандово;

15) Полициска станица – Велес;

16) Полициска станица – Виница;

17) Полициска станица – Гевгелија;

18) Полициска станица – Гостивар;

19) Полициска станица – Дебар;

20) Полициска станица – Делчево;

21) Полициска станица – Демир Хисар;

22) Полициска станица – Кавадарци;

23) Полициска станица – Кичево;

24) Полициска станица – Кочани;

25) Полициска станица – Кратово;

26) Полициска станица – Крива Паланка;

27) Полициска станица – Крушево;

28) Полициска станица – Куманово;

29) Полициска станица – Македонски Брод;

30) Полициска станица – Неготино;

31) Полициска станица – Охрид;

32) Полициска станица – Прилеп;

33) Полициска станица – Пробиштип;

34) Полициска станица – Радовиш;

35) Полициска станица – Ресен;

36) Полициска станица – Свети Николе;

37) Полициска станица – Струга;

38) Полициска станица – Струмица;

39) Полициска станица – Тетово и

40) Полициска станица – Штип.“

**Член 5**

Членот 26 се брише.

**Член 6**

Членот 27 се брише.

**Член 7**

Членот 31 се менува и гласи:

,,Полицискиот службеник е овластен да носи оружје и други средства за присилба.

Во случај кога е пријавено односно кога е добиено сознание за сторено кривично дело со употреба на оружје од страна на полициски службеник, организациската единица надлежна за внатрешна контрола во Министерството презема мерки согласно закон и изготвува извештај во кој се произнесува во однос на прашањето дали е потребно времено да се одземе од полицискиот службеник службеното оружје и муницијата.

Во случај на времено одземање на оружјето и муницијата од ставот 2 на овој член, полицискиот службеник времено се распоредува на соодветно работно место во Министерството без овластување за носење и употреба на службено оружје.

Одземањето на оружјето и муницијата трае до правосилноста на одлуката донесена во постапката која се водела против тој полициски службеник за кривичното дело поради кое му е одземено оружјето.“

**Член 8**

Членот 31-а се брише.

**Член 9**

Во член 95 во точката 6) сврзникот ,,и“ се заменува со точка и запирка и се додаваат две нови точки 7) и 8), кои гласат:

,,7) да не е член на политичка партија или член на органи и тела на политичка партија;

1. да има положено тест за интегритет и“.

Точката 7) станува точка 9).

**Член 10**

Членот 96 се брише.

**Член 11**

Во член 97 во ставот 1 по зборот „ оглас“ се додаваат зборовите „ и без јавен оглас“ и зборот „овој“ се брише.

Во ставот 2 зборовите „По исклучок“ се бришат и по зборовите ,,се заснова“ се додава сврзникот ,,и“.

**Член 12**

Во член 98 во ставот 2 алинејата 9 се брише.

**Член 13**

Во член 105 ставот 1 се менува и гласи:

,,Полицискиот службеник не смее да биде член на политичка партија, да основа, раководи, да ја застапува и претставува политичката партија или да биде член на органи и тела на политичка партија.“

**Член 14**

Членот 119 се брише.

**Член 15**

Во членот 128 став 1 во алинејата 12 зборот „експертски“ се заменува со зборот „стручен“.

**Член 16**

Овој закон влегува во сила осмиот ден од денот на објавувањето во „Службен весник на Република Северна Македонија“, а ќе започне да се применува од 1 март 2026 година.